### 3.      Ansøgning om kommunegaranti - Saltbækvig Digelag

**Åbent**

Sagsnr.: 326-2016-9721        J.nr.: 04.18.00           Dokumentnr.:
326-2016-156358

**Sagstype**

Beslutning.

**Resume og sagens baggrund**

Saltbækvig Digelag søger om kommunegaranti for lån/kredit i
Danske Bank på 3.000.000 kr. til afvikling over 5 år. Alleshavediget ved
Saltbækvig blev beskadiget under stormen "Kirsten Jakobsen", hvilket indebærer
ekstraordinære store udgifter til genopbygning og kystsikring. Diget ejes og
drives af [adresse].

Lovhjemmel for kommunegarantien er Kystbeskyttelsesloven §
9.

**Indstillinger**

Direktøren indstiller, at

1. den ansøgte
garanti på 3 mio.kr. for lån/kredit i Danske Bank godkendes

2. garantien er
gældende for 5 år

3. lånet og dermed
garantien nedbringes årligt med 480.000 kr.

**Behandling**

Økonomiudvalget, Kommunalbestyrelsen.

**Sagsfremstilling**

Normalt betales udgifter til vedligeholdelse og reparationer
af digelaget selv gennem partsbidrag fra digelagets medlemmer, men de
ekstraordinære udgifter i forbindelse med "Kirsten Jakobsen" har nødvendiggjort
banklånet/kreditten og dermed kommunegarantien. Kommunen fastsætter hvert år
størrelsen på bidragene til digelagene og opkræver dem efterfølgende over
ejendomsskatten jf. kystbeskyttelsesloven § 16. Der opkræves i alt 1.198.000
kr. i 2016.

Kommunalbestyrelsen godkendte den 27. august 2014 en garanti
for lån/kredit i Danske Bank på 5.000.000 kr. til finansiering af de
ekstraordinære udgifter forbundet med "Kirsten Jakobsen". Garantien var gældende
til 31. december 2015. [adresse] gæld til Danske Bank udgjorde 2.230.557 kr.
pr. 31. december 2015, hvilket indebærer, at kommunens garanti skal forlænges.

Saltbækvig Digelag har i forløbet været i dialog med
Kystdirektoratet, der er myndighed på området, vedrørende løsningsforslag til
udbedringen og kystsikring. Det er nu tæt på en afklaring, og de forventede
udgifter skønnes nu at udgøre ca. 1 mio.kr. Digelaget skal til møde i
Kystdirektoratet herom den 25. maj 2016. En stensætning på hele diget er ikke
længere en mulighed ifølge Kystdirektoratet, hvorfor digelagets udgifter er
reduceret i forhold til den tidligere ansøgning.

Det fremgår af ansøgningen, at lånet vil være afviklet i
løbet af en 5-årig periode og med en afdragsprofil på 480.000 kr. om året, dog
under forudsætning af, at der ikke indtræder nye hændelser i lighed med stormen
"Kirsten Jakobsen", som i så fald vil betyde yderligere økonomiske udfordringer
for digelaget.

Danske Bank har den 10. maj 2016 overfor Økonomistaben
telefonisk oplyst, at saldoen på lånet/kreditten d.d. udgør 1.637.000 kr.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt Saltbækvig Digelag ikke er i stand til at betale lånet.
Garantien påvirker ikke den kommunale låneramme.

**Økonomiudvalgets møde den 18.
maj 2016:**

Anbefales.